**Zapisnik**

**on-line sastanka Povjerenstva za osiguravanje kvalitete održanog**

**u utorak 17. studenoga 2020. u 12 sati preko Omege**

**Prisutni**: izv. prof. dr. sc. Anton Vukelić, doc. dr. sc. Helena Stublić, doc. dr. sc. Kristina Grgić,   
doc. dr. sc. Maja Zovko, doc. dr. sc. Tanja Trška, doc. dr. sc. Iva Kaić, izv. prof. dr. sc. Ivana Zagorac, doc. dr. sc. Iva Ivanković, Filip Kučeković, Maja Kartuš

**Odsutni**: doc. dr. sc. Vinko Kovačić, izv. prof. dr. sc. Krešimir Pavlina, izv. prof. dr. sc. Ana Munk, doc. dr. sc. Tanja Kuštović, Mirela Dakić, Melani Škrobar, Sanja Bahun-Golub, Helena Strugar

**Dnevni red:**

1. Verifikacija zapisnika od 6. listopada 2020.
2. Naknadne izmjene izvedbenog plana za akademsku godinu 2020./2021.
3. Molbe za angažiranje demonstratora u nastavi u zimskom semestru 2020./2021.
4. Imenovanje novih članova u Povjerenstvo za osiguravanje kvalitete
5. Razno.

Predsjednik Povjerenstva dr. sc. Anton Vukelić otvorio je sjednicu i predstavio dnevni red. Na dnevni red nije bilo primjedbi.

**Ad. 1.** Verifikacija zapisnika od 6. listopada 2020.

Na zapisnik sjednice održane 6. listopada 2020. nije bilo primjedbi te je zapisnik prihvaćen.

**Ad. 2.** Naknadne izmjene izvedbenog plana za akademsku godinu 2020./2021. (24 molbe na Omegi)

Predsjednik Povjerenstva izvijestio je o zaprimljenim molbama te zaključio da se većinom radi o promjenama izvođača i dvije molbe za zamrzavanje/odmrzavanje kolegija.

Sljedeći odsjeci uputili su molbe **za promjenu nositelja i izvođača te za zamrzavanje ili odmrzavanje kolegija**:

Odsjek za etnologiju i kulturnu antropologiju

Odsjek za hungarologiju, turkologiju i judaistiku – judaistika i hungarologija

Odsjek za istočnoslavenske jezike i književnosti – rusistika

Odsjek za lingvistiku

Odsjek za povijest

Odsjek za romanistiku – rumunjski i španjolski

Sve su molbe prihvaćene i proslijedit će se na usvajanje Fakultetskom vijeću.

Radi bolje preglednosti zatraženih izmjena kao prilog ovom zapisniku dodana je **tablica s popisom i kratkim opisom izmjena** koja je uz molbe upućena i na Fakultetsko vijeće.

Nadalje je prof. Vukelić izdvojeno izložio molbu Odsjeka za informacijske znanosti u kojoj se traži ukidanje preduvjeta za kolegij u tekućem zimskom semestru. Istaknuo je da nije uobičajeno odobravati strukturalne izmjene nad kolegijima nakon što su studenti već upisani u kolegij nego se takve izmjene trebaju odgoditi za sljedeću akademsku godinu. Prof. Helena Stublić detaljnije je pojasnila da se preduvjet želi ukinuti jer kolegij zaista mogu upisati svi studenti bez obzira na predznanje, a oni studenti koji su ovaj semestar željeli upisati kolegij, a nisu imali preduvjet, upisali su ga uz odobrenje za upis bez preduvjeta. Nakon rasprave je zaključeno da nema dovoljno informacija o mogućim posljedicama za studente u slučaju da se molba odbije te je prof. Vukelić predložio da s nositeljicom kolegija prof. Živković preispita kakve su moguće posljedice za već upisane studente te da se onda o toj točki odlučuje na sljedećoj sjednici. Većinom glasova je odlučeno da se odgodi donošenje odluke o ovoj molbi.

**Ad. 3.** Molbe za angažiranje demonstratora u nastavi u zimskom semestru2020./2021.

Predsjednik Povjerenstva podsjetio je na proceduru za angažman demonstratora u nastavi, opisanu u Pravilniku o demonstratorima. Zaprimljene su molbe za angažiranje ukupno 8 demonstratora u nastavi u zimskom semestru 2020./2021. (u materijalima na Omegi). Prof. Tanja Trška obavijestila je da će Odsjek za povijest umjetnosti naknadno uputiti molbu za demonstratore jer nije bilo uobičajenog službenog poziva odsjecima od strane prodekana za nastavu pa te materijale nisu pripremili za ovu sjednicu.

Prijedlozi se prihvaćaju i upućuju na odlučivanje dekanskom kolegiju.

**Ad. 4.** Imenovanje novih članova u Povjerenstvo za osiguravanje kvalitete (materijali na Omegi)

S obzirom na to da u Pravilniku o osiguravanju kvalitete nije dovoljno jasno opisana procedura izmjene članova i zamjenika u Povjerenstvu za osiguravanje kvalitete, pripremljeno je pojašnjenje procedure za specifične situacije, a u tom su dokumentu opisane i popisane sve promjene članova i zamjenika koje su se dogodile u prethodnim tjednima (dokument je na Omegi). Prof. Stublić je istaknula da način rotacije članova i zamjenika možda treba biti fleksibilniji i ostaviti mogućnost dogovora među osobama koje se rotiraju. Prof. Ivana Zagorac istaknula je da treba uzeti u obzir i takve promjene povjerenika na odsjeku kada je zamjena privremena, a ne trajna (npr. u slučaju porodiljnog dopusta ili studijske godine). Zaključeno je da će predsjenik Povjerenstva i voditeljica Ureda za kvalitetu dodatno pokušati analizirati i razmotriti pravila po kojima se događaju promjene povjerenika na odsjecima i članova povjerenstva te će taj materijal pripremiti za neku od sljedećih sjednica.

Sva su imenovanja prihvaćena i upućena na usvajanje Fakultetskom vijeću.

**Ad. 6.** Razno

Prvu temu pod razno otvorio je prof. Vukelić koji je izvijestio da se priprema sastanak Radne skupine za izradu **Priručnika o kvaliteti** u kojemu će, između ostaloga, biti popisane i opisane razne procedure po kojima se postupa u sustavu osiguranja kvalitete na Fakultetu.

Prof. Maja Zovko postavila je pitanje daljnjeg korištenja **sustava Obeliks** za unos naknadnih izmjena u izvedbenom planu. Budući da ne postoje nove informacije o održavanju sustava Obeliks, do daljnjega se izmjene unose izravno u sustav ISVU. Sve naknadne izmjene izvedbenog plana Ured za kvalitetu prosljeđuje Uredu za ISVU koji brine o njihovoj evidenciji u ISVU. Prof. Helena Stublić pripremila je nekoliko pitanja, a prvo je istaknula da **u ISVU još nisu evidentirane neke od izmjena** koje su prihvaćene na prethodnim sjednicama Povjerenstva. Prof. Vukelić je uputio sve članove da mogu provjeriti takve situcije s Uredom za kvalitetu i Uredom za ISVU te s odsječkim ISVU koordinatorima. Zatim je prof. Stublić podsjetila na neriješeno **pitanje evidencije razlikovnih ispita** o čemu je bilo govora na prethodnoj sjednici Povjerenstva, a prof. Vukelić je istaknuo da planira provjeriti s Upravom što treba dalje činiti po tom pitanju. Na kraju je prof. Stublić postavila **pitanje o novom terminu reakreditacije**, a budući da ni o toj temi nema novih informacija iz Uprave, zaključeno je da će Povjerenstvo o svemu biti obaviješteno čim o svemu budu poznate neke nove informacije.

Izv. prof. dr. sc. Anton Vukelić

Predsjednik Povjerenstva

Zapisnik sastavila:

Ivana Sudarević